Kulturni dom

18.03 - 1953-2023 IL MONDIALE HA SETTANT'ANNI
2024-05-14 18:03 - 19:03 (Europe/Rome) | Kulturni dom, ul. Brass 20, Gorica, 34170, Italy
Knjiga ob 18.03 – predstavitev knjige 1953 – 2023 IL MONDIALE HA SETTANT’ANNI
Avtorja Roberto Fiorini in Claudio Pesci
Poleg avtorjev bodo prisotni tudi Igor Komel, predsednik Kulturnega doma Gorica, Claudio Pesci, častni predsednik združenja Fausto e Serse Coppi a Castellania in Franco Magli, koordinator kolesarskega oddelka UISP iz Bologne.

ČUDEŽ - Komigo 2024
2024-05-15 20:30 - 22:00 | Kulturni dom, ul. Brass 20, Gorica, 34170, Italy
Daniel Glattauer ČUDEŽ
Katastrofalno zabavna komedija.
Produkcija: Narodni dom Maribor
Igrajo: Tina Gorenjak, Primož Vrhovec, Jaša Jamnik
Prevod, režija, scenografija: Samo M. Strelec
V zakonu Jane in Petra že nekaj časa pošteno škriplje. Vendar zbrala sta pogum in se odločila obiskati partnerskega svetovalca. Presneto napeto razmerje dveh, ki sta si do ušes zaljubljena dahnila usodni DA, skupaj v dobrem in slabem. A kaj, ko se zdi, da sta tisto »dobro« že porabila v prvih letih zakona. Ali je zdaj ostalo le še »slabo«? Tik pred prepadom njunega razmerja se odločita za zadnji poskus. Jima bo uspel »ČUDEŽ«? Odgovor bomo dobili v turbulentni komediji uspešnega avstrijskega dramatika Daniela Glattauerja.
Vpisovanje abonmajev Komigo 24 je v polnem teku (vse do 16. aprila 2024) pri blagajni Kulturnega doma v Gorici (ul. Brass 20 – tel. 0039 0481.33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav) je: 80 evrov, znižani 60 evrov

KRUHA IN IGER – SLIKARSTVO TONETA KRALJA 1941-1945
2024-05-20 18:00 - 19:00 | Kulturni dom, ul. Brass 20, Gorica, 34170, Italy
Odprtje spominske razstave umetnika Toneta Kralja (1900 – 1975), ki nosi naslov »Kruha in iger: slikarstvo Toneta Kralja 1941-1945«. Umetnika bodo na otvoritveni slovesnosti predstavili: direktorica Muzeja novejše in sodobne zgodovine Slovenije v.d. Mag. Nataša Robežnik, soavtorica razstave Tina Fortič Jakopič, članica izvršnega odbora mednarodnega muzejskega sveta ICOM, DR. Kaja Širok, goriški novinar Andrea Bellavite, predsednik sklada Dorče Sardoč iz Gorice Boris Peric in predsednik Kulturnega doma v Gorici, Igor Komel.
Razstava »Kruha in iger: slikarstvo Toneta Kralja 1941–1945« predstavlja slikarska dela, ki jih je ustvaril Tone Kralj v obdobju druge svetovne vojne. Ta dela razkrivajo tenkočutno, pronicljivo in drzno osebnost, ki je s svojim čopičem, tušem ali dletom zapisovala realnost svojega okolja in se nanjo kritično odzivala. V času druge svetovne vojne so nastala zelo prepoznavna umetnikova dela, na primer Cirkus Nazi, Rapallo in Bežeča mati, nastale pa so tudi številne poslikave v primorskih cerkvah, ki veljajo za simbol kljubovanja proti fašizmu in raznarodovanju. Bolj ko so bile slovenska beseda, kultura in misel prepovedane, bolj so bila Kraljeva dela kritična do sočasnih dogodkov. Že v času nastanka so bila ta dela spodbuda slovenskim prebivalcem in pojem upora v sliki. Danes veljajo za poveden dokument časa, primer drzne samosvoje ustvarjalne poti umetnika in tudi primer moči oz. vpliva, ki jo lahko ima umetnost v družbi.
Spominsko razstavo prirejajo v skupnem sodelovanju Kulturni dom v Gorici, Muzej novejše in sodobne zgodovine Slovenije v Ljubljani, Sklad Dorče Sardoč iz Gorice, kulturna zadruga Maja iz Gorice (v okviru projekta »Čedermaci današnjega časa«) in društvo Tigr za Primorsko, z medijskim partnerstvom Primorskega dnevnika in s podporo Ministrstva za kulturo Republike Slovenije, Urada za Slovence v zamejstvu in po svetu, delniške družbe KB iz Gorice in Dežele Furlanije Julijske krajine. Razstava bo odprta vse do 2. avgusta 2024 po sledečem urniku: (od ponedeljka do petka) od 10.00 do 13.00 in od 16.00 do 18.00 ure, ter v večernih urah med raznimi kulturnimi prireditvami.
V torek 21. maja 2024, ob 18. uri, pa bo v prostorih knjižnice Damira Feigla v Gorici (Trgovski dom, Korzo Veri 52), odprtje drugega dela »Poklona Tonetu Kralju« z naslovom »Sakralne poslikave«, ki jo prirejajo v skupnem sodelovanju Narodna in študijska knjižnica (Nšk), Trgovski dom in sklad Dorče Sardoč iz Gorice.

Da Mozart a Morricone
2024-05-22 20:30 - 22:00 | Kulturni dom, ul. Brass 20, Gorica, 34170, Italy
Pihalni orkester Arcobaleno vabi na koncert „Od Mozarta do Morriconeja“, ki bo predstavil bogat program klasičnih skladb v izvedbi orkestra ter solistov in zbora Operne akademije Santa Croce v Trstu.

I cavalieri erranti
2024-05-24 19:30 - 20:30 | Kulturni dom, ul. Brass 20, Gorica, 34170, Italy
Predstavitev knjige »I cavalieri erranti« (Tavajoči vitezi), ki jo je lani izdala skupina Prijateljev zgodovinskih letalnikov. Na srečanju bosta sodelovanla avtorja knjige Ludovico Slongo in Stefano Lazzaro, ter odbornik za kulturo občine Gorica Fabrizio Oreti. Uvodno misel pa bosta podala Simon Komjanc in Danjel Braini, nečak in prapranečak pilota Mirka – Miroslava Komjanca iz Števerjana.
Srečanje prirejata skupina Prijateljev zgodovinskih letalnikov in Društvo 4. elitnega polka Gorica, v sodelovanju s Kulturnim domom iz Gorice, s pokroviteljstvom občin Gorica in Števerjan.
Vstop prost.

Nenavadna poroka
2024-05-26 18:00 - 19:00 | Kulturni dom, ul. Brass 20, Gorica, 34170, Italy
Zaključna glasbena predstava Dijaškega doma

MICROBAND – DUEL (THE BEST OF) - Komigo 2024
2024-05-30 20:30 - 22:00 | Kulturni dom, ul. Brass 20, Gorica, 34170, Italy
Igrata: Luca Domenicali, Danilo Maggio (v italijanščini)
Po velikem mednarodnem uspehu predstave “Classica for Dummies”, ki je doživela več kot 300 povitev v gledališčih po celi Evropi, skupina Microband predstavlja “Duel” (The Best of). V predstavi sta virtuoza notnega črtovja Luca Domenicali in Danilo Maggio zbrala najboljše skladbe iz svojega bogatega repertoarja in vanjo vključila vrsto povsem novih skečev, ki jih vedno zaznamuje kombinacija glasbe, virtuoznosti in komedije. “Duel” je glasbeni sprehod, ki poteka v vrtoglavem tempu in je prežeta z gagi, presenečenji in neverjetnimi izumi. “Duel” je z uspešno debitiral v Berlinu maja 2022.
Vpisovanje abonmajev Komigo 24 je v polnem teku (vse do 16. aprila 2024) pri blagajni Kulturnega doma v Gorici (ul. Brass 20 – tel. 0039 0481.33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav) je: 80 evrov, znižani 60 evrov

Fandango - dobrodelni koncert
2024-06-01 20:00 - 21:30 | Kulturni dom, ul. Brass 20, Gorica, 34170, Italy
Pripravite se na eksploziven koncert skozi Ligabuejevih najbolj ikoničnih not, ki jih bo zaigral Fandango Liga History Live Band!
🎵 Akustična glasba v živo
Vstopnica 10,00 € z možnostjo dodatnega prostovoljnega prispevka
Predprodaja je na voljo od 22. 5. 2024 v Kulturnem domu vsak delavnik od 9.00 do 13.00 ure in od 15.00 do 18.00 ure ter med prireditvami.
Izkupiček koncerta bo namenjen službi cone B okrožja LIONS 108 TA2 v korist “VOI COME NOI APS” projekta GO AUT – Casa dell’Autismo iz Tržiča.
Ne zamudite!
Dogodek v organizaciji Lions kluba Gorica Host pod pokroviteljstvom občine Gorica

Občinske in evropske volitve izziv za demokracijo
2024-06-05 17:30 - 19:00
SKGZ – forum idej
Marino Maršič se bo tokrat pogovarjal s kandidati Občinske enotnosti: Maja Humar, Luca Pisk in Fabio Vizintin.
Vabljeni

TRIO PUPE - Komigo 2024
2024-06-12 20:30 - 22:00 | Kulturni dom, ul. Brass 20, Gorica, 34170, Italy
Gašper Tič TRIO PUPE
Glasbena komedija
Produkcija: Gledališče Koper
Režija Jaka Ivanc
Igrajo: Uroš Smolej, Daniel Malalan, Rok Matek
Tri karakterno zelo različne sestre, ki jih poleg skupnega očeta druži tudi ljubezen do popevk iz petdesetih let prejšnjega stoletja, nastopajo z imenom Trio pupe. Med čakanjem na očetovo dediščino, od katere si največji delež ter z njim možnost za “osamosvojitev” in solistično kariero obeta atraktivna in dominantna Donatella, med sestrami vzniknejo stare zamere in zdi se, da se pripravljajo na svoj zadnji skupni nastop. Donatella neusmiljeno in žaljivo strelja z vsemi topovi, simpatična in obilna Fiorella, ki jo z Donatello druži tudi skupna mati, ostaja ravnodušna in šaljiva, a je sposobna nasprotnico “zabiti” v trenutku. Konzervativna Marija pa se panično trudi miriti strasti. Uprizoritev z odlično moško igralsko zasedbo, rimanimi in narečno obarvanimi dialogi ter všečnimi priredbami znanih starih napevov in popevk poskbi za uro in pol vrhunskega humorja.
Vpisovanje abonmajev Komigo 24 je v polnem teku (vse do 16. aprila 2024) pri blagajni Kulturnega doma v Gorici (ul. Brass 20 – tel. 0039 0481.33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav) je: 80 evrov, znižani 60 evrov

EUROPA - le radici storiche di un presente complesso
2024-06-18 18:00 - 19:00 | Kulturni dom, ul. Brass 20, Gorica, 34170, Italy
Predstavitev knjige zgodovinarja Guida Crainiza – “OMBRE D’EUROPA”
Z avtorjem se bo pogovarjal direktor Accademie Europeiste Alex Pessotto.

Festa della musica (Praznik glasbe)
2024-06-21 20:30 - 22:30 | Kulturni dom, ul. Brass 20, Gorica, 34170, Italy
Alexander Hawkins: klavir, skladbe in aranžmaji
Alessia Trevisiol: vokal
Flavio Zanuttini: trobenta
Yannis Maizan: altovski in baritonski saksofon
Pietro Liut: električni kontrabas
Gianfranco Guidolin: električni kontrabas
Francesco Vattovaz: bobni
Glasba Alexandra Hawkinsa, Ornetta Colemana, Patty Waters in drugih.
https://www.facebook.com/events/1854022128415069/?ref=newsfeed
Alexander Hawkins con l’Orchestra Laboratorio del Dipartimento Jazz del Conservatorio “G. Tartini” di Trieste

Ivan Kovačič in njegova Schwarzlose - Srečanja z Avtorji
2024-06-26 18:00 - 19:00 | Kulturni dom, ul. Brass 20, Gorica, 34170, Italy
Predstavitev zadnje knjige goriškega zgodovinarja Vilija Prinčiča, in sicer »Ivan Kovačič in njegova Schwarzlose«, ki jo je letos izdala Založništvo tržaškega tiska (ZTT).
Knjiga opisuje vojno pot vojaka Ivana Kovačiča (1898-2001) iz Avč pri Kanalu, ki je, še ne 18-leten, kot avstro-ogrski vojak, vstopil v strelske jarke 1. svetovne vojne. Poveljstvo mu je namenilo vlogo mitraljezca. S svojo strojnico Schwarzlose je bil leta 1917 na položajih na Grmadi na Krasu, oktobra je sodeloval pri avstro-ogrskem in nemškem preboju pri Kobaridu, v letu 1918 pa ga najdemo na raznih bojiščih ob reki Piavi.
Kovačičeva zgodba se pridružuje številnim pripovedim vojakov, ki so na eni in drugi strani fronte trpeli v umazanih strelskih jarkih in kavernah, velikokrat pod žgočim soncem, včasih pod snegom in dežjem skoraj do pasu v vodi in blatu, stalno lačnih in žejnih. Vojak iz Avč je vse to doživel in je marsikateri dogodek znal slikovito opisati. Opisal je tudi dogajanje pred izbruhom vojne in pa obdobje, ki je sledilo strahoviti tragediji, ki je prizadela Primorsko. Imel je veliko srečo, da je vse te grozote preživel in jo v kasnejših letih zaupal nekaterim zgodovinarjem in raziskovalcem. Nabralo se je veliko video in avdio posnetkov, ki jih je pisec knjige uporabil pri zasnovi in uresničitvi knjige, ki jo je izdalo Založništvo tržaškega tiska (ZTT).
Srečanje prirejajo ZTT, Kulturni dom Gorica in kulturna zadruga Maja iz Gorice (v okviru projekta »Čedermaci današnjega časa«), s pokroviteljstvom občin Gorica – Nova Gorica (EPK) in Dežele Furlanije Julijske krajine.
Vstop prost. Za informacije: +39 0481 33288 – info@kulturnidom.it.

NOAM SIVAN – Prečkanja/Sconfinamenti
2024-07-26 10:00 - 11:30 | Kulturni dom, ul. Brass 20, Gorica, 34170, Italy
Noam Sivan (1978), Improviziranje prihodnosti, solo improvizacijski klavirski recital
Pianist in skladatelj Noam Sivan je vodilni pionir klasične improvizacije in vrhunski skladatelj. Njegov album Ambiro’s Journey je prvi klasični klavirski improvizacijski album na svetu, ki ga kritiki opisujejo kot »nov mejnik v razvoju improvizacije«.
Noam je bil direktor improvizacije na Curtis Institute of Music (Filadelfija) in član fakultete na Juilliard School (New York). Trenutno poučuje na Državni univerzi za glasbo in uprizoritvene umetnosti v Stuttgartu (HMDK Stuttgart), kjer je lansiral enega prvih magistrskih programov klasične klavirske improvizacije.
Zdaj je skladatelj v rezidenci, pianist in mentor za improvizacijo pri Stegreif Orchestru v Berlinu. Vsak njegov solistični recital je edinstven dogodek, kjer glasba sledi pripovedi, vizualni umetnosti, naravi ali znanim melodijam.
Pridružite se nam za neponovljivo glasbeno izkušnjo v živo!
VEČ: https://imagosloveniae.net/…/improviziranje…/
Projekt Festival Prečkanja – Sconfinamenti financira Evropska unija iz Sklada za male projekte GO! 2025 programa Interreg VI-A Italija-Slovenija 2021-2027, ki ga upravlja EZTS GO.

IMPROMPTU - Prečkanja/Sconfinamenti
2024-07-29 19:00 - 21:00 | Kulturni dom, ul. Brass 20, Gorica, 34170, Italy
Koncert študentov mojstrskega tečaja improvizacije
(Nemčija, Portugalska, Južna Koreja, Italija, Japonska)
Yu-Wei KuYukichiyo Gwendolyn YokotaSimão RochaSumi SungMack SimonGabriele LucheriniDaisuke YagiDavid Alecsandru Irimescu

Spored improvizacija

VSTOP PROST

Projekt Festival Prečkanja – Sconfinamenti financira Evropska unija iz Sklada za male projekte GO! 2025 programa Interreg VI-A Italija-Slovenija 2021-2027, ki ga upravlja EZTS GO.

PER ASPERA AD ASTRA - Prečkanja/Sconfinamenti
2024-07-29 20:30 - 22:00 | Kulturni dom, ul. Brass 20, Gorica, 34170, Italy
Festival Prečkanja – Sconfinamenti
Koncert udeležencev klavirskega mojstrskega tečaja
Angela Chen Jukichio Yokota Daisuke Yagi Mattia Fusi Sergio Scibilia Lian Pucihar David Irimescu Maor Sivan Manuel Cicero Oksana Oposhnian Riccardo Burato Paola Possamai Mak Muni Mihevc

Kakovosten nabor poustvarjalcev, ki se je prebil skozi proces izbora za klavirski mojstrski tečaj Alexandra Gadjieva, obeta odlične koncerte udeležencev. Izjemni mladi glasbeniki so svoje igranje nadgradili pod vodstvom enega najslavnejših svetovnih pianistov.

Alexander Gadjiev: »Koncertna igra razvija stik z delovnim svetom in omogoča raziskovanje interpretacije v različnih kontekstih, kar vodi do iskanja lastnega individualnega glasu, ki se manifestira na odru v situaciji čustev in intenzivnosti koncentracije.«

Prost vstop

Projekt Festival Prečkanja – Sconfinamenti financira Evropska unija iz Sklada za male projekte GO! 2025 programa Interreg VI-A Italija-Slovenija 2021-2027, ki ga upravlja EZTS GO.

NATURE! DOKU-KONCERT (Palchi nei parchi)
2024-08-02 20:45 - 22:00 | Kulturni dom, ul. Brass 20, Gorica, 34170, Italy
Zaradi predvidenega slabega vremena, se bo koncert vršil v veliki dvorani Kulturnega doma,
z ansamblom Time Machine Ensemble v režiji Marca Atture, produkcija komisije festivala Pergolesi Spontini.
Dokumentarni filmi o naravi, ki jih je posnel Michel Giaccaglia, videast in biolog iz Chiaravalleja, avtor številnih fotografij, objavljenih v National Geographicu ter režiser in avtor programa Rai Tre “Alle Falde del Kilimangiaro”, bodo obogateni z novimi skladbami mladih italijanskih skladateljev.
Gre za nov projekt, posebej naročen za festival Pergolesi Spontini, ki se bo ponovil v Furlaniji Julijski krajini.
Glasbeni del projekta je zaupan ansamblu Time Machine Ensemble, ki ga sestavljajo mladi solisti z, namenom ponovnega odkrivanja velikih skladateljev 20. stoletja ali novih izvirnih izvajalskih konceptov, posvečenih sodobni glasbi. Nov način, kako mlademu občinstvu približati glasbo, nov način vključevanja številnih mladih glasbenih talentov.
Za uvod večera bo poskrbel Paolo Fedrigo, Iz deželnega laboratorija za okoljsko vzgojo ARPA FVG, ki bo občinstvu spregovoril o temi: “UPORABA, ALI NEPRAVILNA UPORABA SMARTFONA”.
Koncert sodi v kot uvod v projekt GO! 2025 Nova Gorica – Gorica Evropska prestolnica kulture 2025.
Potrebna rezervacija na spletni strani:
https://www.palchineiparchi.it/prenotazione/?id=1038
Celoten program in dodatne informacije
www.palchineiparchi.it

OLIMPUS KIDS/DEMETRA - InVisible Cities
2024-08-30 17:30 - 18:30 | Kulturni dom, ul. Brass 20, Gorica, 34170, Italy
Nekega dne kralj Erisihton postavi veliko mizo, da bi povabil vse člane skupnosti. Da bi to storil, poseka hrast in s tem sproži jezo Demetre, boginje, ki skrbi za ravnovesje v naravi. Demetra obsodi Erisihtona na neskončno lakoto: več kot poje, bolj je lačen.
Vemo, da so naravni viri omejeni, toda kaj upravičuje in kaj ne upravičuje njihovega izkoriščanja? V kolikšni meri? Ali je upravičeno izkoristiti zemljo za sajenje solate? In posekati sekvojo za gradnjo mostu? Kaj pa posekati gozd, da bi posadili sojo za krmo za rejne živali? Kje je meja, če sploh obstaja? Kaj je ravnovesje?
Olympus Kids govori v jasnem in zelo vizualnem jeziku, v katerem se trenutki pripovedi prepletajo s trenutki razmisleka in odprte razprave z mladim občinstvom. Da bi med otroki spodbudili veselje do samostojnega gledanja predstave, je projekt zasnovan brez prisotnosti odraslih v dvorani.
Za otroke od 7 do 11 let.
Vir: https://invisiblecities.eu/sl/evento/demetra

NEKOČ JE BIL OBRAT - InVisible cities
2024-08-31 17:30 - 18:30 | Kulturni dom, ul. Brass 20, Gorica, 34170, Italy
Na odru se pojavijo trije liki, ki poskušajo komunicirati: biti, obstajati, biti sprejeti, biti videni, biti vidni. Dogajanje je postavljeno na dve ravni: oddaljeno in bližnjo. Na oddaljeni ravni je glas, ki pripoveduje, razlaga, izziva like, glas odraslega, ki sprašuje in jih včasih spravlja v težave. Na bližnji ravni so liki, ki na odru vibrirajo, se pogovarjajo, plešejo, se srečujejo – vsak s svojo barvo in s svojo raznolikostjo. Predstava, ki želi fantom in dekletom, dečkom in deklicam, povedati, da se lahko svobodno izražajo in se odločijo, kaj v resnici želijo postati, tako da prisluhnejo svojim sanjam in nagnjenjem, ne upoštevajo vzorcev in jih celo poskušajo razbiti. To je pravi obrat!
Za vse starejše od 8 let
Vir: https://invisiblecities.eu/sl/evento/sera-svolta

29 MESECEV BOJEV OB SOČI - dokumentarna razstava
2024-09-03 18:00 - 19:00 | Kulturni dom, ul. Brass 20, Gorica, 34170, Italy
Razstava, pobudnik katere je Kobariški muzej, obiskovalcem ponuja jedrnat pregled dogodkov na celotni dolžini soške fronte, od Rombona do Jadranskega morja, poleg tega pa predstavi še dogodke, ki so pripeljali do prve svetovne vojne ter odprtja same soške fronte. Predstavljen je proces, v katerem so predvojna zavezništva ter diplomatske igre lokalni spopad spremenile v svetovno morijo. Kot da sama prva svetovna vojna ne bi bila dovolj, pa je tudi povojna politika pogrnila na celi črti. Namesto da bi prva svetovna vojna končala vse vojne, je zaradi nesposobnosti politike ter kratkovidnosti njenih odločitev postavila temelje vojnam 20. stoletja, na nek način pa njene posledice čutimo še danes.
Razstava obiskovalcu ponuja razmislek o nesmiselnosti vojne, predstavljeni dogodki pa v kombinaciji z vsemi konflikti 20. in 21. stoletja postavljajo pod vprašaj tezo, da je zgodovina učiteljica življenja.
Na otvoritveni slovesnosti bodo spregovorili direktor Kobariškega muzeja, mag. Martin Šolar, avtor razstave, Jaka Fili in predsednik Kulturnega doma v Gorici, Igor Komel.
Razstava, katero prirejajo Kulturni dom Gorica, Kobariški muzej in društvo Soška Fronta 1915 – 1917 iz Šempetra pri Gorici, v sodelovanju s kulturno zadrugo Maja iz Gorice (v okviru projekta »Čedermaci današnjega časa«), s pokroviteljstvom Dežele Furlanije Julijske krajine, občin Gorica – Nova Gorica (EPK 2025) in Skgz, bo 𝐧𝐚 𝐨𝐠𝐥𝐞𝐝 𝐯𝐬𝐞 𝐝𝐨 𝟐𝟎. 𝐬𝐞𝐩𝐭𝐞𝐦𝐛𝐫𝐚 𝟐𝟎𝟐𝟒 𝐩𝐨 𝐬𝐥𝐞𝐝𝐞𝐜̌𝐞𝐦 𝐮𝐫𝐧𝐢𝐤𝐮: (𝐨𝐝 𝐩𝐨𝐧𝐞𝐝𝐞𝐥𝐣𝐤𝐚 𝐝𝐨 𝐩𝐞𝐭𝐤𝐚): 𝐨𝐝 𝟗.𝟎𝟎 𝐝𝐨 𝟏𝟐.𝟎𝟎 𝐢𝐧 𝐨𝐝 𝟏𝟔.𝟎𝟎 𝐝𝐨 𝟏𝟖.𝟎𝟎 𝐮𝐫𝐞, 𝐭𝐞𝐫 𝐯 𝐯𝐞𝐜̌𝐞𝐫𝐧𝐢𝐡 𝐮𝐫𝐚𝐡 𝐦𝐞𝐝 𝐫𝐚𝐳𝐧𝐢𝐦𝐢 𝐤𝐮𝐥𝐭𝐮𝐫𝐧𝐢𝐦𝐢 𝐩𝐫𝐢𝐫𝐞𝐝𝐢𝐭𝐯𝐚𝐦𝐢.

Freevoices - 2014-2024 Testimoni di un territorio
2024-09-14 20:30 - 22:30 | Kulturni dom, ul. Brass 20, Gorica, 34170, Italy
Jubilejni koncert ob deseti obletnici ustanovitve.
Ponovitev v nedeljo 15.septembra ob 11.00 uri in ob 18.00 uri
Vstopnice so na voljo pri blagajni Kulturnega doma Gorica in na spletu:https://www.vivaticket.com/it/ticket/freevoices-show-choir-2014-2024-testimoni-di-un-territorio/243167?fbclid=iwy2xjawe5kz1lehrua2flbqixmaabhu8jo1sqqbq2g57edmcyqjz1gexip9cefqaygenmwabyjctn3qfkrfkzeq_aem_wkbqzhxw3yarajbcbediea

Gorizia - Ricostruzione e identità nazionali (1947-1954)
2024-09-24 17:30 - 19:00 | Kulturni dom, ul. Brass 20, Gorica, 34170, Italy
VZPI Gorica vaabi na predstavitev knjige:Gorizia – Ricostruzione e identità nazionali (1947-1954)

AvtorjiAnna Di Gianantonio, Ennio Francavilla, Tommaso Montanari
Z njimi se bo pogovarjal Marko Marinčič

LYNX CONCERT
2024-09-25 20:30 - 23:00 | Kulturni dom, ul. Brass 20, Gorica, 34170, Italy
Zaradi bolezni v skupini, Radio Zastava ne bo nastopila

s skupinama Movimento Cumbiero in NORTH EAST SKA JAZZ ORCHESTRA
poseben glasbeni dogodek, »LYNX CONCERT«. V sklopu projekta Rokovanje kultur bosta nastopili priznani glasbeni skupini iz naše dežele: Radio Zastava in North East Ska Jazz Orchestra.
Sanjski, aromatični, prodorni, besni, predrzni…Radio Zastava so edinstvena skupina v razvejani sceni evropskih bendov etno-balkanskega backgrounda. Malo je namreč glasbenih skupin, ki jim uspe združiti poglobljeno poznanstvo ritmov, harmonij in zapletenih napevov vzhodne Evrope. Pestrost glasbenih zvrsti se suče med swingom proste improvizacije, do elektronskega raznolikega reggae; vse pa je začinjeno z neobičajno teatralnostjo.
Bend Radio Zastava sestavljajo: Gabriele Cancelli (trobenta in kornet), Nico Rinaldi (saksofon), Walter Grison (saksofon tenor), David Cej (harmonika, sintetiser in live fx), Watta Sguazzin (električni bas), Stefano Bragagnolo (bobni, tolkala) e Peđa Pijunović (veliki boben).
North East Ska*Jazz Orchestra je big band z 18. člani, ki je nastal poleti 2012 v želji po združitvi aktivnih profesionalnih glasbenikov na področju jamajške in afroameriške glasbe v Trivenetu. NESJO je že takoj naletela na zanimanje, tudi zaradi sodelovanja med tremi pomembnimi predstavniki glasbenih zvrsti ska in italijanske reggae: Mr. T- Bone (Africa Unite, Bluebeaters, Uppertones), Furio (Pitura Freska, Ska-J) e Olly Riva (Shandon, The Fire). Leta 2015 je izšla prva plošča “Stompin’& Rollin”, ki jo je publika lepo sprejela. Ploščo so posneli v Studio Jork v Kopru in dodelali v The Volcano Lounge, Sherman Oaks (California) z Brianom Dixonom; za distribucijo pa je poskrbela Brixton Records (Bilbao, Španija). Orkester prireja redne turneje po Evropi. Igrali so v Italiji, Franciji, Španiji, na Nizozemskem, v Nemčiji, Sloveniji in na Hrvaškem ter se udeležili prestižnih festivalov, kot npr. na Rototom Sunsplash. Leta 2017 je izšla vinilna plošča 7, ki je nastala v sodelovanju med dvema pomembnima umetnikoma mednarodne zvrsti ska; to sta Fred Reiter (New York Ska Jazz Ensemble) e David Hillyard (Slackers, Rocksteady 7).
Koncert prireja Kulturna zadruga Maja v sodelovanju z Deželnim sedežem RAI za FJK, Regionalnim RTV Centrom Koper-Capodistria in Kulturnim domom Gorica, pod pokroviteljstvom občine Gorica, Mestne občine Nova Gorica in Dežele FJK v sklopu Evropske prestolnice kulture 2025.
Vstopnina: € 10,00. Za podrobnejše informacije in rezervacije: Kulturni dom Gorica – ul. I. Brass 20; tel.: +39 0481 33288; info@kulturnidom.it.

A MANO…(Z ROKAMI…) - Puppet festival
2024-10-01 19:00 - 19:45 | Kulturni dom, ul. Brass 20, Gorica, 34170, Italy
https://puppetfestival.it/sl/spettacoli/a-mano-z-rokami/
„Izjemna fantazijska miniaturna igra, ki čudovito odraža resnično življenje.“ Tako so kritiki opisali predstavo A Mano skupine El Patio, ki jo hvalijo zaradi njene sposobnosti uprizoritve človeške interakcije, s preprosto gesto igranja z rokami. Gesta, ki govori ljudem vseh starosti in na različnih nivojih.
Skupina El Patio se je rodila prav iz potrebe po delitvi zgodb iz vsakdanjega življenja in iskanja primernega načina za njihovo predstavitev in pripovedovanje na odru. A Mano je igra v miniaturnem formatu, brez besed. Zgodba, ki jo z glino pripoveduje mali junak z veliko željo: pobegniti iz izložbe in stran od njenih prebivalcev. Med nizom dosežkov in neuspehov se zgodba odvija med lončarskim kolesom, skodelico in igro štirih rok ter ponuja predstavo, ki očara in gane.
Projekt ARTPUP – Art&Puppets
Gledališče predmetov
Brez besed
Trajanje 45 minut
Od 6. leta starosti
Rezervacija na +39 0481537280/ +39 3351753049, tudi prek aplikacije WhatsApp
Vstopnina
8 € polna cena
6 € po znižani ceni (mlajši od 25 let – starejši od 65 let).

18.03 - Breve storia sentimentale dei Balcani
2024-10-03 18:03 - 19:03 | Kulturni dom, ul. Brass 20, Gorica, 34170, Italy
Knjiga ob 18:03
Gost večera Angelo Floramo. z njim se bo pogovarjala Giorgia Polli. Glasbeni utrinek Aljoša Saksida
Breve storia sentimentale dei balcani je knjiga, ki pripoveduje zgodbo o delu Evrope, ki je zapleten, večplasten in hkrati v središču vsega dogajanja.
Sentimentalna pripoved, ker ni razprava, kratka, ker ne želi biti izčrpna, temveč bralcu daje predloge, domišljijo in strasti. To je potovanje, ki poglobljeno raziskuje geografijo, duše in zgodovino. Izprašuje najstarejše vire vse do današnjih dni, kjer preganja utopije, opazuje mostove in joka z ženskami iz Srebrenice.
Celoten program: https://www.illibrodelle1803.it/images/A3pieghevole_1803_autunno2024.pdf

SCHATTENWERFER (SHADES OF SHADOWS) - Puppet festival
2024-10-03 18:30 - 19:15 | Kulturni dom, ul. Brass 20, Gorica, 34170, Italy
https://puppetfestival.it/sl/spettacoli/schattenwerfer-shades-of-shadows-3/
„Schattenwerfer“ je predstava, ki se poigrava z dialogom med senco in njenim telesom ter igrivo postavlja pod vprašaj hierarhijo tega odnosa.
Potovanje skozi začarano mesto nas pripelje v prav posebno sobo: tri bela platna ustvarijo sobo in prostor za projekcijo.V notranjosti sobe so miza, majhen klavir, nekaj predmetov in dve bakli. Nenadoma se svetloba spremeni in dva umetnika nas popeljeta po presenetljivih poteh v čarobno vesolje senc. Sence vsakdanjih predmetov oživijo in se premikajo v majhnem plesu svobode. Postanejo večje in manjše, se razdelijo in združijo. Tudi sence umetniških lutkarjev se množijo in ustvarjajo fascinanten dialog.
V tej predstavi sence postanejo vse, kar si predstavljajo, da so; spremenijo se v telesa, telesa postanejo sence in za trenutek se zdi, da je osamljenost veliko manj osamljena.
Projekt ARTPUP – Art&Puppets
Senčno gledališče
Brez besed
Trajanje 45 minut
Od 4. leta starosti
Rezervacija na +39 0481537280/ +39 3351753049, tudi prek aplikacije WhatsApp
Vstopnina
Enotna vstopnica 6 €

WORKSHOP SCHATTENWERFER (SHADES OF SHADOWS) - Puppet festival
2024-10-04 10:00 - 11:30 | Kulturni dom, ul. Brass 20, Gorica, 34170, Italy
https://puppetfestival.it/sl/spettacoli/workshop-schattenwerfer-shades-of-shadows-3/
Delavnica za otroke, povezana s predstavo Schattenwerfer – Shades of Shadows.
Sence delajo neverjetne stvari! Ne le v naši predstavi „Senca senc“, ampak tudi v resničnem življenju.
Na tej delavnici predlagamo, da skupaj izdelamo preprost, a čaroben predmet, katerega senca lahko počne neverjetne stvari.
Žlica nenadoma postane riba! Cvet postane kitara! Kako se to lahko zgodi? To vam bomo pokazali.
In ker je tako lepo, ne bomo samo gradili, ampak bomo naše predmete tudi neposredno preizkusili. (Tangram Kollektiv)
Projekt ARTPUP – AArt&Puppets
od 4 let
Za informacije in rezervacije:
+39 0481537280/ +39 3351753049, tudi prek WhatsApp

THE WATCHING MACHINE- STROJ ZA OPAZOVANJE - Puppet festival
2024-10-04 20:30 - 21:25 | Kulturni dom, ul. Brass 20, Gorica, 34170, Italy
https://puppetfestival.it/sl/spettacoli/macarena-recuerda-sheperd-the-watching-machine-stroj-za-opazovanje-2/
„Watching machine“ – Stroj za opazovanje je bilo ime za škatle/kontejnerje iz 19. stoletja, ki so z ogledali, okenicami in drsnimi ploščami ustvarjali iluzije. V predstavi je stroj za opazovanje sam oder, na katerem se performer igra s svetlobo, sencami in odsevi ter tako eksperimentira s percepcijskimi iluzijami, ki postavljajo vprašanja in dvome o konceptu reprezentacije in gledališke konvencije: ženska zaradi zrcala poleti, obraz zaradi igre senc spremeni profil in videz, notranjost ust postane svetilka, ki nas osvetli, celoten gledališki prostor pa v nekaj sekundah dobi različne dimenzije. Te in številne druge podobe sestavljajo predstavo in čeprav so vse zgrajene pred gledalčevimi očmi, tako da lahko vidi trik, ostajajo hipnotične, čarobne in presenetljive. Delo, ki nas spodbuja, da na svet okoli nas pogledamo z drugih zornih kotov.
Projekt ARTPUP – Art&Puppets
Gledališče performativne umetnosti
Trajanje 55 minut
Brez besed
Od 15. leta starosti
Rezervacija na +39 0481537280/ +39 3351753049, tudi prek aplikacije WhatsApp
Vstopnina
8 € redni
6 € po znižani ceni (mlajši od 25 let – starejši od 65 let)

26. Fotosrečanje
2024-10-05 18:00 - 19:00 | Kulturni dom, ul. Brass 20, Gorica, 34170, Italy
Skupina75 vabi na otvoritev 26. Fotosrečanja

Razstavljajo:Arnaldo Agugiaro (ITA)Janez Korosin (SLO)Damir Pildek (HR)Simon Kovacic (SLO)Fotografska skupina Planinskega drustva Tolmin (SLO)

Razstava bo na ogled do sobote 19.oktobra po sledečem urniku

2xGO - Puppet festival
2024-10-06 11:30 - 12:30 | Kulturni dom, ul. Brass 20, Gorica, 34170, Italy
https://puppetfestival.it/sl/spettacoli/2xgo-5/
2xGO je rezultat projekta, ki sta ga zasnovala CTA Gorizia in Slow Coop iz Videmske pokrajine. Protagonist predstave je mesto Gorica/Nova Gorica. Njegov portret je ustvarjen s fotografijami, ki so jih posneli prebivalci Gorice in Nove Gorice na različnih lokacijah in ob različnem času v obeh mestih. Življenje mesta je življenje njegovih prebivalcev, ki ostane ujeto v trenutku posnetka. Izbrane podobe dopolnjujejo predmeti, ki dvodimenzionalnemu svetu fotografije dodajo tretjo dimenzijo in zaživijo s pomočjo gibanja in zvoka. Predstava združuje vsestranski talent multiinstrumentalista in performerja Lea Virgilija z gracioznostjo in spretnostjo flavtistke in igralke lutkovnega gledališča Urške Cvetko pod ustvarjalnim vodstvom dramaturginje in gledališke režiserke Jelene Sitar iz Ljubljane. Glasbenika ustvarjata nove vizije mesta, pri čemer se igrata in improvizirata z glasbo, podobami in predmeti.
2xGO je bil že projekt skupine slikarjev in kiparjev iz Gorice in Nove Gorice, takrat še v Jugoslaviji, ki jo je na prelomu šestdesetih in sedemdesetih let prejšnjega stoletja vodil umetnostni zgodovinar in novinar Sandi Sitar. Z umetnostjo so želeli premagati/prestopiti mejo.
Premiera
Projekt ARTPUP – Art&Puppets
Gledališče predmetov, lutke in glasba v živo
V slovenščini in italijanščini
Od 6. leta starosti
Rezervacije na +39 0481537280/ +39 3351753049, tudi prek aplikacije WhatsApp
Vstopnina
Redni 6 €
